**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottsági üléséről**

**Az ülés helye: Polgármesteri Hivatal**

**Az ülés időpontja:** 2015. január 20-án (kedd 16:30 óra)

**Meghívottak:** dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Papp István jegyző, dr. Németh Zsanett aljegyző, dr. Erdélyi-Kincses Andrea vezetői referens, Bodnár Julianna jegyzőkönyvvezető.

**dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 5 fővel jelen van, határozatképes. Felteszem szavazásra a kiküldött napirendi pontokat elfogadásra, aki így elfogadja, kérem, kézfeltartással jelezze. Megállapítom, hogy az EÜB 3 igen szavazattal az alábbi napirendi pontokat fogadta el:

**Napirend:**

1. **Döntés Nagykovácsi Nagyközség Önkormányzat Képviselő-testületének 2015. I. félévi munkatervéről**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-1/2015** | **ÜB,PB,OKB,EÜB** |

1. **Döntés Lenvirág Bölcsőde és Védőnő Szolgálat intézmény alapításáról**

Előterjesztő: Kiszelné Mohos Katalin polgármester

Előadó: Dr. Németh Zsanett aljegyző

|  |  |
| --- | --- |
| **E-2/2015** | **EÜB** |

1. **Döntés Fejér György Nagykovácsi Szociális Közalapítvány Alapító Okiratának módosításáról. *Az előterjesztés későbbiekben kerül kiküldésre!***

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-11/2015** | **EÜB** |

1. **Egyebek:**

**1. napirendi pont:**

**Döntés Nagykovácsi Nagyközség Önkormányzat Képviselő-testületének 2015. I. félévi munkatervéről**

**dr. Szabó András elnök:** Átadja a szót az előadónak.

**Papp István jegyző:** Ismerteti az előterjesztést a melléklet szerint.

Kérném a tisztelt Bizottságot, hogy fix állandó időpontot jelöljön meg az ülésezéséhez.

**dr. Szabó András elnök**: Szokásjog alapján kialakult a kedd délután, próbáljuk meg a fél 5-5 órás időpontot és a jövőben meglátjuk, hogy hogyan alakul. Tegnapi ülésen i szó volt arról, hogy a költségvetéssel kapcsolatban februárban lenne egy szép feladatunk, egy törvényalkotás, olyan együttműködést kell kialakítanunk, melynek során nem várnánk meg, amíg a végső anyagig eljutunk, hanem azokat az információkat, vagy esetleg egy korábbi anyagot megkapnánk, ami előkészítené a végső döntésünket, így könnyebb lenne az ülés előtt felkészülni és az anyagokat feldolgozzuk.

**Papp István jegyző:** Második hétre tudok ígérni egy csomagot ezzel kapcsolatosan és 12-én meg a kodifikált új rendelettervezettel jövünk elő.

**Kiszelné Mohos Katalin polgármester**: Kerüljenek kiküldésre a jogszabályok számai is a Képviselők részére, így könnyebben utána tudnak nézni, hogy melyik jogszabály vonatkozik az adott rendelethez.

**Papp István jegyző**: Viszonylag nyitott a rendszer, be tud fogadni új formákat, új jogcímeket, rendszereket.

**Kiszelné Mohos Katalin polgármester**: Erzsébet utalványt adhatnánk esetleg. Nagykovácsi számára kedvező a változás, eddig nem volt olyan lakos a településen, aki elérte volna a segélyezési határértéket, nem sokan kaptak segélyt. Most lakosságszám alapján fogják adni a támogatást.

**dr. Szabó András elnök**: Lakosságszám alapján jár egy összeg, de ezt csak arra fordíthatja amire adták, és több embernek adhatják. Bizottság feladata lesz ez, és a hatásköréhez fog tartozni, erről az egyebek napirendi pontban részletesebben megtudjuk azt beszélni, hogy mire használjuk ezt a maradék pénzt.

**Kiszelné Mohos Katalin polgármester**: Most 20 millió Ft körül van ez a támogatási összeg.

**dr. Szabó András elnök**: Van egy programpontunk még, azt gondolom, hogy kedden legyen az ülésünk, de ez egy terv, amitől valamennyire el lehet majd térni, van egy fix dátum.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**1/2015. (I. 20.) HATÁROZATA**

Nagykovácsi Nagyközség Önkormányzat Egészségügyi és szociális bizottsága megtárgyalásra és elfogadásra javasolja a Képviselő-testületnek Nagykovácsi Nagyközség Önkormányzat Képviselő-testületének 2015. I. félévi munkatervéről szóló határozati javaslatot.

**Határidő:** azonnal

**Felelős**: EÜB elnöke

**2. napirendi pont:**

**Döntés Lenvirág Bölcsőde és Védőnő Szolgálat intézmény alapításáról**

**dr. Szabó András elnök:** Átadja a szót az előadónak.

**dr. Németh Zsanett aljegyző:** Ismerteti az előterjesztést a melléklet szerint.

***Dvorzsák-Pintér Tünde bizottsági tag és***

***Karczewicz Ágnes bizottsági tag megérkezett az ülésre 16:55 órakor***

**dr. Szabó András elnök**: Ez a Bizottság a Képviselő-testületi előterjesztést fogja támogatni, a Képviselő-testület hozza létre az intézményt, de a procedúra a Hivatal feladata. Érdemben se hátráltatni se segíteni nem tudunk, ez egy jogi eljárás. Legfeljebb az igazgató kiválasztása lesz egy érdekes feladat. Lesz egy bölcsőde, ami teljesen Önkormányzati tulajdon és irányítás alatt lesz, egy védőnői szolgálat ugyan az az egy intézmény fogja az egészet irányítani?

**dr. Németh Zsanett aljegyző**: Igen ez egy többcélú intézmény lenne, mert jelenleg a védőnők gyakorlatilag Polgármesteri Hivatalnál vannak a Polgármester alatt, de senkihez hozzá nem rendelve a munkáltatói jogokat a Polgármester gyakorolja a költségvetése is egyedi, kap egy normatívát az Önkormányzat, de szakmailag nincs közünk hozzá.

**dr. Szabó András elnök**: Mi adjuk nekik a helyet és a fizetést a működését támogatjuk. Nem hiszem, hogy ebbe nekünk bele kellene szólnunk, általában jól működnek. Ez egy optimális helyzet a védőnők számára, sok probléma van a gyerekorvos és a védőnők együttműködésében. Felmerült az anyukák között hogy a védőnőkkel szemben bármiféle probléma lenne?

**Kiszelné Mohos Katalin polgármester**: Nem merült fel probléma tudomásom szerint. Az lenne a változás, hogy bölcsőde és védőnői szolgálat egy vezetés alatt lesz és a védőnők között lesz egy szakmai vezető.

**dr. Szabó András elnök**: Mindhárom épületben a bölcsőde fog működni?

**Kiszelné Mohos Katalin polgármester**: Kettőben a bölcsőde fog működni egyben a gyermekorvosi rendelő és később épül meg a védőnők épülete.

**dr. Szabó András elnök**:Melyik építész tervezte úgy az épületet, hogy az utcafrontra nem tervezett egy ablakot sem?

**Kiszelné Mohos Katalin polgármester**: Eddig még az ablakokat sem lehetet kinyitni, ezt orvosoltuk.

**dr.Klein Katalin bizottsági tag**: Névvel kapcsolatban kérdeznék, hogy az közmegegyezésen alakult?

**Kiszelné Mohos Katalin polgármester**: Én annak vagyok a híve, hogy azért mert valamiről korábban döntés születet, nem feltétlenül kell, hogy kukába kerüljön. A Lenvirág elnevezés akkor születet meg, amikor a pályázatot benyújtotta a volt Képviselő-testület és el kellett készíteni egy szakmai tervet, aki benyújtotta ezt a tervet az Lenvirág bölcsődének nevezték el. Én azt gondolom, hogy ez az elnevezés illeszkedik nagyon Nagykovácsihoz. Van hatásköre a mostani Képviselő-testületnek, hogy ne ez az elnevezés legyen, de én szépnek találom és ideillőnek és ez egy gesztus is részünkről.

**dr. Szabó András elnök**: Felteszem szavazásra az 2. napirendi pont elfogadását.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**2/2015. (I. 20.) HATÁROZATA**

Nagykovácsi Nagyközség Önkormányzat Egészségügyi és szociális bizottsága megtárgyalásra és elfogadásra javasolja a Képviselő-testületnek Lenvirág Bölcsőde és Védőnő Szolgálat intézmény alapítására vonatkozó határozati javaslatot.

**Határidő:** azonnal

**Felelős**: EÜB elnöke

**3. naprendi pont**

**Döntés Fejér György Nagykovácsi Szociális Közalapítvány Alapító Okiratának módosításáról.**

**dr. Szabó András**: Átadja a szót az előadónak.

**Papp István jegyző**: Ismerteti az előterjesztést a melléklet szerint.

**dr. Szabó András elnök**: Most arról szavazunk, hogy módosítjuk az Alapító Okiratot. Volt szó arról, hogy a korábbi működéssel szemben felmerült problémák teszik szükségessé, hogy új vezetés legyen. Nekem olyan információim vannak, hogy a felmerült problémák kezelhetőek a pénzügyi problémák oly módon kezelhetők, hogy nem kell az Alapítványt megszűntetni miatta.

**Kiszelné Mohos Katalin polgármester**: Friss hírem van a hiánnyal kapcsolatban, 123 ezer Ft volt a pénztári hiány, Janits Béla volt kuratóriumi tag, megkereste azokat az embereket, akik kaptak adományokat, illetve segítséget. Volt egy illető, aki konkrétan kapott 110 ezer Ft ő nyilatkozott, hogy ezt az összeget átvette, így a fennmaradó hiány 13 ezer Ft-ra csökkent.Ez a kuratóriumi tagság változtatása nem saját döntésből születet, e-mailen folytattunk intézkedéseket, hogy maradjon-e a volt kuratórium, illetve volt, aki lemondott. A Képviselő-testületnek az volt a válasza, hogy úgy tűnik, hogy a felmerülő problémákkal nem igen foglalkoztak Janits Bélán kívül, nem tettek lépéseket annak érdekében, hogy a felmerült hiányra megoldást találjanak. Janits Béla megkeresett, hogy ő szeretne a kuratóriumban maradni, vállalna feladatokat és szeretné, hogy ez az Alapítvány tovább működe. Nem teljesen a saját javaslatom, hanem a Képviselő-testületi tagokkal egyeztetett névsor. Nem gondoltam először ilyen bő tagságra, javaslatok alapján lett kibővítve. Volt még arról szó, hogy a célját bővíthetnénk, ezt jogásztól megkérdeztük és azt a választ kaptuk, hogy abban az esetben lehet csak, ha már az alapításra a célja megvalósult, amit sajnos soha nem fog elérni az Alapítvány, hogy a célja 100%-ig megvalósuljon, mert amennyiben megvalósulna, akkor lehetne új feladatot behozni.

**dr. Szabó András elnök**: Nagy általánosságban ezek szociális problémák bármelyike kezelhető az Alapítványon belül. Oktatási nevelési célokat nem tudunk belehozni. Ebbe az alapítványba, ha pénzt gyűjtünk és kiváltunk ezzel olyan költségeket, máris felszabadul egy összeg az Önkormányzatnál, amit felhasználhat az iskola egy táboroztatást.

**Kiszelné Mohos Katalin polgármester**: Táboroztatás jó ötlet, hiszen megoldjuk a gyermekek nyári felügyeletét, hátrányos helyzetű gyerekeknek a nyaraltatását.

**dr. Szabó András elnök**: Azt gondolom, hogy ha a felvállalandó feladat nem sért erkölcsöt, vagy törvényt akkor felvállalható. Számtalan iskolást lehet így támogatni valamilyen jogcímen. Az lenne érdekes még, hogy lehet-e az alapítványt ajánlani szülőknek, hogy támogassák és azt a bevételt az iskolára vagy az iskolai tevékenységre fordítsák, mondjuk az iskola által szervezett szociális programokra, esélyegyenlőségre.

**dr.Klein Katalin bizottsági tag**: Nyári nappali tábor volt az előző években, amit a Fejér György Alapítvány szervezett.

**dr. Szabó András elnök**: Felteszem szavazásra az 3. napirendi pont elfogadását. Kérem, aki a határozattal egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**3/2015. (I. 20.) HATÁROZATA**

Nagykovácsi Nagyközség Önkormányzat Egészségügyi és szociális bizottsága megtárgyalásra és elfogadásra javasolja a Képviselő-testületnek Fejér György Nagykovácsi Szociális Közalapítvány Alapító Okiratának módosítására vonatkozó határozati javaslatot.

**Határidő:** azonnal

**Felelős**: EÜB elnöke

**4. napirendi pont**

**Egyebek:**

**dr. Szabó András elnök**:Linum alapítvány együttműködik egy önkéntes szervezettel, ők hangsúlyozták, hogy ez egy formális segítségnyújtás, innen a Fábos Éva volt ott aktívan. Szívesen venném, ha ennek a csoportnak a munkája és a mi Bizottságunk együttműködne. A legnagyobb gondjuk, hogy nem tudják, hogy hol és kinek kell segítségnyújtás ez sok embernek egy nagy segítség lenne a településen. A magam részéről biztosítottam őket, hogy én minden segítséget megadok, amit egy ilyen Bizottságnak a lehetőségei engednek. Tudok róla, hogy számos hasonló aktív csoport szerveződés van, ilyenekről tud, az kérem, mutassa be a Bizottságban. Azt gondolom, hogy ezt nekünk fel kell vállalnunk. Nagycsaládosoknak is van egy önsegélyező csoportja. Nem biztos, hogy egy ilyen Bizottsági ülésnek a munkarendjébe tartozik ennek az ügynek a részletes átbeszélése, egyeztetése.

**Kiszelné Mohos Katalin polgármester**: Ez a Nagykovácsi Önkéntes Segítők, első sorban ők nem is pénzbeli segítséget várnak, hanem, hogy beszélgetnek idős magányos emberekkel, vagy elmennek gyógyszerért a patikába.

**dr. Szabó András elnök**: Én el tudom képzelni, hogy ezek az önkéntes segítők lesznek a hiteles informátorok, akik pl. segélyosztási döntésben hasznos információt tudnak majd adni.

**Karczewicz Ágnes bizottsági tag**: Böngésző újságban kellene róluk egy interjút megjelentetni.

**Kiszelné Mohos Katalin polgármester**: Azt is meg lehetne tenni, hogy a Böngésző újságban minden civil szervezetről írni egy bővebb bemutatkozó cikket.

**dr.Klein Katalin tag**: Hívjuk meg őket egy találkozóra, egy kötetlen beszélgetésre.

**dr. Szabó András elnök**: A településen van egy olyanfajta aktivitás, ami példaértékű lehet.

Egyéb hozzászólás nem lévén dr. Szabó András elnök az ülést 17:23 órakor bezárja.

 K.m.f.

 dr.Szabó András dr.Klein Katalin

 elnök tag